CELEX: 32010R1119
Language: lv
Date: 2010-12-02 00:00:00
Title: Komisijas Regula (ES) Nr. 1119/2010 ( 2010. gada 2. decembris ) par atļauju izmantot Saccharomyces cerevisiae MUCL 39885 kā barības piedevu piena govīm un zirgiem un par grozījumiem Regulā (EK) Nr. 1520/2007 (atļaujas turētājs Prosol SpA )  Dokuments attiecas uz EEZ

3.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 317/9
            
         KOMISIJAS REGULA (ES) Nr. 1119/2010
   (2010. gada 2. decembris)
   par atļauju izmantot Saccharomyces cerevisiae MUCL 39885 kā barības piedevu piena govīm un zirgiem un par grozījumiem Regulā (EK) Nr. 1520/2007 (atļaujas turētājs Prosol SpA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Ar Komisijas Regulu (EK) Nr. 896/2009 (3) preparātu Saccharomyces cerevisiae MUCL 39885 atļāva desmit gadus izmantot kā barības piedevu sivēnmātēm. Ievērojot Direktīvu 70/524/EEK, ar Komisijas Regulu (EK) Nr. 1200/2005 (4) preparātu atļāva bez laika ierobežojuma izmantot atšķirtiem sivēniem, ar Komisijas Regulu (EK) Nr. 492/2006 (5) – gaļas liellopiem un ar Komisijas Regulu (EK) Nr. 1520/2007 (6) – piena govīm. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto piedevu kā esošu lopbarības līdzekli iekļāva Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti novērtēt Saccharomyces cerevisiae MUCL 39885 kā barības piedevu piena govīm, un saskaņā ar minētās regulas 7. pantu tika iesniegts pieteikums no jauna izmantot šo piedevu zirgiem, pieprasot to klasificēt piedevu kategorijā “zootehniskās piedevas”. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“iestāde”) 2010. gada 22. jūnija atzinumā (7) par preparāta lietošanu kā barības piedevu piena govīm secināja, ka Saccharomyces cerevisiae MUCL 39885 ieteiktajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka tas var palielināt piena govju saražotā piena daudzumu. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā lietotās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Iestāde 2010. gada 22. jūnija atzinumā (8) par preparāta lietošanu kā barības piedevu zirgiem secināja, ka preparāta lietošana var mērķsugām uzskatāmi uzlabot šķiedrvielu sagremošanu.
            
         
               (6)
            
            
               
                  Saccharomyces cerevisiae MUCL 39885 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu jāļauj lietot, kā norādīts šīs regulas pielikumā.
            
         
               (7)
            
            
               Tādējādi, piešķirot jaunu atļauju saskaņā ar Regulu (EK) Nr. 1831/2003, jāsvītro noteikumi attiecībā uz preparātu Saccharomyces cerevisiae MUCL 39885 Regulā (EK) Nr. 1520/2007.
            
         
               (8)
            
            
               Tā kā atļaujas nosacījumu izmaiņas nav saistītas ar drošības apsvērumiem, ir lietderīgi paredzēt pārejas periodu, lai atbrīvotos no esošajiem premiksu un barības maisījumu krājumiem.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulā (EK) Nr. 1520/2007 svītro 1. pantu un I pielikumu.
   3. pants
   Premiksus un barības maisījumus, kas satur Saccharomyces cerevisiae MUCL 39885 un kas marķēti saskaņā ar Direktīvu 70/524/EEK, var turpināt laist tirgū un lietot, līdz būs beigušies krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 2. decembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 256, 29.9.2009., 6. lpp.
   
      (4)  OV L 195, 27.7.2005., 6. lpp.
   
      (5)  OV L 89, 28.3.2006., 6. lpp.
   
      (6)  OV L 335, 20.12.2007., 17. lpp.
   
      (7)  EFSA Journal 2010; 8(7):1662.
   
      (8)  EFSA Journal 2010; 8(7):1659.
   
      PIELIKUMS
      
                  Piedevas reģistrācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg no kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1710
               
               
                  
                     Prosol S.p.A.
                  
               
               
                  
                     Saccharomyces cerevisiae
                  
                  
                     MUCL 39885
               
               
                  
                     Piedevas sastāvs
                  
                  
                     Saccharomyces cerevisiae
                     MUCL 39885 preparāts, kas satur vismaz 1 × 109 KVV/g piedevas
                  
                     Aktīvās vielas raksturojums
                  
                  
                     Saccharomyces cerevisiae
                     MUCL 39885 dzīvotspējīgas šūnas
                  
                     Analīzes metodes
                      (1)
                  
                  Skaitīšanas metode: uzlietās plates metode, kurā izmanto rauga ekstrakta hloramfenikola agaru
                  Identifikācija: polimerāzes ķēdes reakcija (PĶR)
               
               
                  Piena govis
               
               
                  —
               
               
                  2 × 109
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Drošības apsvērumi: apstrādes laikā jāizmanto aizsargbrilles un cimdi.
                           
                        
               
                  2020. gada 23. decembris
               
            
                  Zirgi
               
               
                  3 × 109
                  
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: www.irmm.jrc.be/crl-feed-additives